તેવામા સ્કોડનું વાહન સુમો આવી ગયું જયદેવે તેના જવાનોને પૂછતા તેમણે કહ્યું કે રાજસ્થળી (પાલીતાણા)નો રીઢો ગુનેગાર ધમલો અહિ ઝુંપડપટ્ટીમાં હતો અંધારૂ ઢળવા આવ્યું હતુ પોલીસની જીપને જોઈને જ ઝુંપડ પટ્ટીમાં એકઠા થયેલા માણસોમાં નાસભાગ મચી ગઈ ત્યાં માટલામાં દેશી દારૂ હતો તેઓએ ઢોળી નાખ્યો પરંતુ ગામમાંથી દારૂ પીવા આવેલ માણસો દલીલો કરી ઝઘડો કરવા લાગ્યા દરમ્યાન કોઈકે અંધારાનો લાભ લઈ સુમો ઉપર કાકરી ચાળો કર્યો આથી મામલો બીચકે અને હુમલો આગળ વધે તે પહેલા જ જવાનોએ અટકાયતી કાર્યવાહી કરી અને આ અફડાતફડીમાં ગુનેગારો તો કાંટાળી વાડ ઠેકી ઠેકી ને નાઠયા અને બાકી વધ્યા તે પોલીસની હડફેટે આવી ગયા અને ભાગાભાગી થયેલી.